ચીનમાં ચાલી રહેલા બ્રિકસ શિખર સંમેલનમાં રજૂ કરાયેલા જાહેરનામામાં આતંકવાદ પર નિશાન તાકવામાં આવ્યું છે. આમા મહત્વની વાત એ છે કે તેમાં પાકિસ્તાનના કેટલાક આતંકી સંગઠનનો સમાવેશકરવામાં આવ્યો છે. આવુ પ્રથમ વખત બન્યુ છે કે જ્યારે બ્રિક્સના જાહેરનામામાં આતંકી સંગઠનોના નામનો સમાવેશ કરાયો છે. જાહેરનામામાં જે પાકિસ્તાન સંગઠનના નામ છે તેમાં જૈશ-એ-મોહમ્મદ અને લશ્કર-એ-તૈયબા પ્રમુખ છે. ઉલ્લેખનીય છે કે જૈશના ચીફ મસૂદ અઝહર પર યુએનમાં પ્રતિબંધ માટેની ભારતીની કોશિષમાં ચીનને અડિંગો લગાવ્યો હતો. આમ શું હવે ચીન પોતાના નજીકના ગણાતા પાકિસ્તાનને આતંકવાદ વિરુધ્ધ બચાવાનું બંધ કરશે ?